**PROGRAM**

**PREGĂTIRE EXAMEN LICENȚĂ**

Studenți ZI și ID, 2024

|  |  |
| --- | --- |
| **DATA** | **TEMA** |
| 04 Octombrie 2024  18:00-19:00  Online | 1. Autoritatea Sfintei Scripturi.  2. Doctrina despre Dumnezeu în Sfânta Scriptură şi în Teologie.  3. Doctrina despre Sfânta Treime reflectată în Biblie şi în istoria creştinismului.  Conf.univ.dr. Octavian Baban |
| **1.Natura unui eseu / studiu teologic**  Teologia are o natură exploratoare, şi oferă loc destul şi pentru cunoaştere precisă şi pentru expunere creativă. Aceasta înseamnă că, pe lângă structuri şi date cunoscute – şi recunoscute, pot apare mereu abordări noi şi criterii noi de clasificare şi prezentare. De aceea, nu există un răspuns perfect – de învăţat pe dinafară, pentru examenul final, dar există mai multe răspunsuri posibile, care pot lua nota 10, dacă sunt bine informate (biblic, teologic, istoric), bine structurate, bine aplicate (aplicaţii contemporane), bine prezentate (stil fluent, literat, corect gramatical, cu vocabular adecvat).  **2.Cum se pregăteşte un examen de licenţă**  De aceea, iată parametrii urmăriţi în notare:  Inţelegerea titlului şi subiectului eseului: faceţi o schema, structura, aveţi în vedere doi-trei teologi, pareri, citate... 10 min  Compunerea argumentului (structura, cunoaştere, coerenţă, referinţe, clasificări),  Conţinutul sau specificul biblic (citate semnificative),  Aplicaţii practice,  Stil literar şi claritate.  Ce dovedeşti la examenul scris:  *Orientare pe subiect*,  Capacitate de a structura ideile,  referinţe corespunzătoare (cunoaştere),  creativitate (conexiuni, structuri, evaluări)  coerenţă (prezentare logică)  *completitudine.*  *Integrare bună în timpul alocat.*  **Autori importanţi de teologie sistematică, traduşi în limba română:**  M.J. Erickson, W. Grudem, H.C. Thiessen,  W. Grudem, *Teologie Sistematică, Introducere in doctrinele biblice,* Oradea: Faclia, 2023 (editia 1: 1vol, editia 2: vol. 1+2).  H.C. Thiessen, *Prelegeri de Teologie Sistematică,* rev. V.D. Doerksen, SMR: 1986 (Lectures in Systematic Theology, Grand Rapids, MI: Eerdmans, 1979).  M. J. Erickson, *Teologie Crestină,* vols. 1-3, E. Jorj (trad.), Oradea: Cartea Crestină, 1998.  **Cărți de Istorie**  Cairns, Earle E., *Creştinismul de-a lungul secolelor, o istorie a Bisericii creştine* (Oradea: Societatea Misionară Română, 1992), paginile 1-201.  Comby, Jean, *Să citim istoria Bisericii* (vol.1, Bucureşti: Editura Arhiepiscopiei Romano- Catolice de Bucureşti, 1999), paginile 1-120  I.Bunaciu şi O. Bunaciu, *Istoria răspândirii credinţei baptiste*. Bucureşti: Editura Universităţii din Bucureşti, 1997.  O. Bunaciu, *Creştinii baptişti – Începuturi, dezvoltare şi răspândire*. Bucureşti: Credis, 2006.  A. Popovici, *Istoria baptiştilor din România 1856-1989*, ediţie revizuită. Oradea: Făclia, 2007.  M. Ciuca, *Istoria Baptiştilor. Pionierii*, vol. 1-3, Oradea: Casa Cărţii, 2023.  **Două exemple de structurare a subiectelor de examen:**  ***1. Autoritatea Sfintei Scripturi.***  Cuvântul lui Dumnezeu  Scriptura: Cuvântul scris al lui Dumnezeu şi cuvintele inspirate de Dumnezeu  Inspiraţia de către Dumnezeu. Inspiraţie către oameni şi într-o cultură.  Asumarea de către Dumnezeu. Sprijinirea cu putere şi confirmarea mesajului  Iluminarea de către Dumnezeu. Iluminarea în studiu şi părtăşie.  Grudem:  Partea 1. Doctrina despre Cuvântul lui Dumnezeu  C2. Cuvântul lui Dumnezeu: diferite forme de manifestare  C3. Canonul Scripturilor  C4. Autoritatea (1.a)   1. Toate cuvintele din Scriptură sunt Cuvântul lui Dumnezeu.   Aceasta afirmă Biblia  Noi suntem convinşi de această afirmaţie pe măsură ce citim şi trăim Biblia  Alte dovezi sunt interesante, dar nu finale  Biblia se auto-confirmă istoric, psihologic, predictiv.  Unele din aceste argument pot avea aparenţa superficial a circularităţii (Cuvântul este al lui Dumnezeu pentru că în el se afirmă că el este al lui Dumnezeu).  A citi cuvântul lui Dumnezeu, nu implică faptul că Dumnezeu l-a dictat.   1. Necredinţa şi neascultarea de Cuvânt, înseamnă neascultare de Dumnezeu   C5. Ineranţa (1.b)  C6. Claritatea (2)  C7. Necesitatea (3)  C8. Suficienţa  **2. Doctrina despre Dumnezeu în Sfânta Scriptură şi în Teologie.**  A. In Sfanta Scriptură:  Existenţa lui Dumnezeu  Unicitatea şi supremaţia lui Dumnezeu  Triunitatea lui Dumnezeu  B. În teologie:  Cunoaşterea lui Dumnezeu  Atributele lui Dumnezeu: comunicabile (transmisibile) şi  incomunicabile (netransmisibile)  Decretele lui Dumnezeu  Acţiunile lui Dumnezeu  **3. Doctrina despre Sfânta Treime reflectată în Biblie şi în istoria creştinismului.**  1.Indirect sau implicit prezentă în VT  2.Direct, sau implicit, sau pe bucati proclamată în NT (Ioan: Tatal si Fiul, Fiul si Duhul, Tatal si Duhul; Matei: Sf. Treime, Pavel: Sf. Treime, Luca-Fapte: Tatal, FIul şi Duhul, cf. Fapte2, etc.)  Concret si intentionat declarată în Crezuri şi de Părinţii Bisericii (părinţii capadocieni: Vasile cel Mare, Grigore din Nazianz, Grigore din Nyssa, Marius Victorinus, etc.).  Menţionată, dar neînţeleasă în ereziile din Biserica primară:  Docetism, Hristos a părut să fie om, dar era numai divin  Ebionism, Hristos părea să fie şi divin, dar era numai om,  Arianism, Hristos era om şi era cu totul deosebit – primul din creaţie, dar nu era divin  Apolinarism,Hristos nu a avut suflet omenesc, a fost Logos-ul divin, venit in trup  Monoarchianism, Isus a devenit Mesia – Hristos la botez, fiind confirmat de Dzeu  Sabelianism,Dumnezeu este doar unul, dar a avut trei roluri diferite (modalism)  Nestorianism, Logos-ul divin a invadat persoana lui Isus, si l-a făcut purtător de Dzeu  Eutichianism, Natura umană a lui Isus a fost absorbită de persoana Logosului divin  Monofizitism, Hristos a avut o singură natură, nu una divină şi una umană  Monotelism, Hristos a avut o singură voinţă, anume voinţa divină, nu şi o voinţă umană  Bogomilii – sectă pre-reformată, balcanică, cu teologie dualistă, netrinitară  Unitarienii – sectă reformată, în Elveţia şi Transilvania, acum în USA, netrinitară  Martorii lui Iehova – sectă de inspiraţie creştină, netrinitară.  Texte scripturale importante:  Unitatea lui Dumnezeu (VT şi NT)  Triunitatea lui Dumnezeu (VT? Şi NT)  Divinitatea Tatălui  Divinitatea Fiului  Divinitatea Duhului Sfânt  **3.Cum se scrie o teză de licenţă**  O lucrare de licenţă dovedeşte că în cei patru ani de studiu   1. Ai învăţat să identifici şi să propui o temă importantă teologic şi practic (pastoral), 2. Ai învăţat să citeşti, să faci rezumate, să structurezi 3. Ai învăţat să prezinţi un argument logic 4. Ai învăţat să te bazezi pe citate şi poziţii teologice relevante 5. Ai învăţat să recunoşti sursele atent şi să nu plagiezi, 6. Ai învăţat să tragi concluzii în mod sintetic 7. Ai învăţat să faci o bibliografie relevantă   O lucrare de licenţă se întocmeşte sub îndrumarea unui îndrumător de licenţă.  Cu dânsul ţii mereu legătura, decideţi împreună structura, el îţi citeşte paginile şi capitolele, le comentează, corectează şi sugerează modificări, completări, moduri de prezentare şi dezbatere.  În final, îndrumătorul de licenţă oferă o notă orientativă comisiei de examinare.  Îndrumătorul trebuie să fie specialist în domeniul de cercetare propus, să poată sfătui şi direcţiona studentul. El trebuie informat, respectat, citat, dacă are lucrări relevante pe subiect. Este un fel de mentorare.  Lucrarea de licenţă trebuie să aibă un calendar:   1. Propunerea subiectului, noiembrie - decembrie 2. O structură de început, decembrie-ianuarie 3. Primele pagini scrise: concluziile, apoi introducerea (ianuarie – februarie) 4. O perioadă de cercetare (decembrie – martie) 5. O perioadă de scriere a capitolelor (februarie - martie – aprilie) 6. O perioadă de revizuire, corectare completare (aprilie – mai) 7. Finalizare şi predare (mai – iunie). | |